kardosdrur/scandi-wiki huggingface dataset:
William Carey

William Carey (født 28. juni 1495 - død 22. juni 1528) var en engelsk hofmand hos Henrik 8. Han var gentleman of the Privy Chamber og Esquire to the Body of the King (= kongens påklæder).

Baggrund 
Carey var anden søn af Thomas Carey (1479–1536) og Margaret Spencer fra Chilton Foliat i Wiltshire. Han var Henrik 8. slægtning (næstnæstsøskendebarn), og blev også en af hans yndlinge med poster ved hoffet. Han var også kendt som kunstsamler, og i 1526 blev han malet af den nederlandske kunstner Lucas van Horenbolte som han også skal have fået til England.

Indgiftet i kongehuset 
28. juni 1520 giftede Carey sig med Mary Boleyn, søster til den senere dronning Anne Boleyn. Vi kender datoen kun fordi en bryllupsgave på 6s 8d står opført i kongens regnskaber. Brylluppet blev fejret i Greenwich, og kong Henrik var blandt gæsterne. Måske var det da, han blev betaget af bruden, eller måske han var faldet for hende ved ridderturneringen 4. marts 1522, som var søsteren Anne Boleyns debut ved det engelske hof. Ingenting tyder på, at kong Henrik den gang bemærkede Anne.

Ægteparret Carey fik to børn:
 Katherine Carey (født ca. 1524, død 15. januar 1658), som var brudepige for både Anne af Kleve og Katharina Howard. Hun blev gift med puritaneren Francis Knollys, og var senere hofdame for sin kusine dronning Elizabeth. Katherine Knollys er begravet i Westminster Abbey. En af hendes døtre, Lettice Knollys, giftede sig med Elizabeths yndling Robert Dudley, 1. jarl af Leicester.
 Henry Carey, 1. baron Hunsdon (født 4. marts 1526, død 23. juli 1596) blev slået til ridder af dronning Elizabeth lige efter hendes kroning. I 1557 var han alligevel indsat i Fleet fængsel for en gæld på £ 507. Henry Carey var gift med Anne Morgan, som han fik tolv børn med - ni sønner og tre døtre. På hans dødsleje besøgte dronning Elizabeth ham og tilbød ham grevskabet Wiltshire, der havde tilhørt hans morfar Thomas Boleyn.
 
Mary havde en affære med kong Henrik, men det har ikke været muligt at tidsfæste denne. I Henry Careys levetid blev det bemærket, at han lignede kong Henrik meget, og antydet, at kongen havde givet Marys mand William Carey en række gaver og ejendomme på de tidspunkter, da de to børn blev født, som en tak for, at Carey så gennem fingrene med kongens forhold til Mary. Der gik også rygter om, at ægteskabet var arrangeret for at dække over illegitime børn, og at dronning Elizabeth senere stod Henry Carey så nær, fordi de var halvsøskende og ikke kun søskendebørn.

Efter at Henrik 8.s affære med Mary var over, indledte han et forhold til hendes søster Anne. Carey selv døde pludseligt af den såkaldte svedesyge.

Noter 

Tjek fødselsår
Personer fra Tudortiden
André Clot

André Clot (født 9. november 1909 i Grenoble, død 2002) var en fransk historisk forfatter

Forfatterskab 
 L’Espagne musulmane. VIIIe–XVe siècle. Perrin, Paris 1999, .
 L'Egypte des Mamelouks: L'empire des esclaves 1250-1517, Perrin, 1999, .
 Les Grands Moghols: Splendeur Et Chute, 1526-1707 . Plon, 1993, .
 Mehmed II, le conquérant de Byzance (1432-1481). Perrin,1990, .
 Haroun al-Rachid et le temps des "Mille et une nuits". Fayard, Paris 1986, .
 Soliman Le Magnifique, Fayard, Paris, 1983, 469 p., .

Orientalister fra Frankrig
Historikere fra Frankrig
Franskmænd i 1900-tallet
Franskmænd i 2000-tallet
Nicolaikirken (Leipzig)

Nikolaikirken (ty. Nikolaikirche) er en af de mest kendte kirker i Leipzig. Kirken er kendt som stedet, hvor mandagsdemonstrationerne begyndte i 1989. 

Nikolaikirken (St. Nikolai) blev grundlagt i 1165. Efter reformationen var Nikolaikirken sæde for den første superintendent (biskop) i Sachsen. 

I 1983 begyndte mandagsbønnerne (Montagsgebete, Friedensgebete). Bønnerne blev indført af den lutherske præst Christian Führer, som tilhørte fredsbevægelsen i DDR. 

I 1989 begyndte mandagsdemonstrationer for at bede for alle, som ønskede forandringer i DDR. Den 9. oktober 1989 fandt den største demonstration sted med mere end 70.000 fredelige demonstranter, der råbte Wir sind das Volk («Vi er folket»).

Billeder

Eksterne henvisninger 

 Menighedens hjemmeside 
 

Kirker i Tyskland
Leipzig
Kees Kist

Kees Kist (født 7. august 1952 i Steenwijk, Holland) er en hollandsk tidligere fodboldspiller, der spillede som angriber. Han var på klubplan tilknyttet SC Heerenveen og AZ Alkmaar i hjemlandet, samt franske Paris St. Germain og FC Mulhouse. Hos AZ blev han to gange, i 1979 og 1980 topscorer i Æresdivisionen, og vandt i 1979 samtidig Den Europæiske Gyldne Støvle, som den bedste målscorer i europæisk fodbold.

Kist spillede 21 kampe og scorede fire mål for Hollands landshold. Han var med til at vinde bronze ved EM i 1976, og deltog også ved EM i 1980.

Eksterne henvisninger 

 

Fodboldspillere fra Holland
Fodboldspillere fra SC Heerenveen
Fodboldspillere fra AZ Alkmaar
Fodboldspillere fra Paris Saint-Germain
Fodboldspillere fra FC Mulhouse
Deltagere ved det europæiske mesterskab i fodbold 1976
Deltagere ved det europæiske mesterskab i fodbold 1980
Thomaskirken (Leipzig)

Thomaskirken i Leipzig (Thomaskirche) er kendt som kirken, hvor Johann Sebastian Bach var korleder (kantor) fra 1723 til han døde i 1750. Den og Nicolaikirken er hovedkirkerne i Leipzig. Ved luftangrebet 4. december 1943 blev kirken stærkt skadet, men efter krigen blev den hurtigt restaureret. I 1950 blev Johann Sebastian Bachs grav overflyttet fra Johanneskirken. Foran kirken står et monument af Bach.

Eksterne links 

 Menighedens hjemmeside 

Kirker i Tyskland
Leipzig
Tarm-Foersum Håndbold

Tarm-Foersum Håndbold er en dansk håndboldklub, der kommer fra Tarm i Vestjylland. Klubben har i sæsonen 2013/14 et hold i kvindernes 1. division. 

Klubben rykkede ned i 2. division efter sæsonen 2010/11, men efter at Horsens HK blev tvangsnedrykket før starten på 2011/12-sæsonen, blev Tarm-Foersum Håndbold rykket op igen.  Efter sæsonen 2011/12 måtte Tarm-Foersum ud i to kvalifikationskampe mod Vendsyssel Håndbold, da de var endt på 11.-pladsen. Disse vandt de dog og sikrede sig dermed endnu en sæson i 1. division. I 12/13 overlevede holdet ligeledes og sikrede sig i grundspillet med en 11.-plads, der modsat forrige sæson ikke gav anledning til kvalifikationskampe.

Noter

Eksterne henvisninger 
 Klubbens hjemmeside

Håndboldklubber i Danmark
Etableret i 1969
Ringkøbing-Skjern Kommune
Albrecht Kossel

Ludwig Karl Martin Leonhard Albrecht Kossel (født 16. september 1853 i Rostock, død 5. juli 1927 i Heidelberg) var en tysk læge og Nobelprismodtager. I 1910 modtog han Nobelprisen i fysiologi eller medicin for sin cellebiologiske forskning.

Eksterne henvisninger 

 Nobelprize.org, Nobelprisen i fysiologi eller medicin 1910
 Nobelprize.org, Albrecht Kossel – biografi

Læger fra Tyskland
Nobelprismodtagere i medicin
Medlemmer af Videnskabernes Selskab
Nobelprismodtagere fra Tyskland
Personer fra Rostock
Camillo Golgi

Camillo Golgi (født 7. juli 1843, død 21. januar 1926) var en italiensk læge og cytolog. I 1906 modtog han nobelprisen i fysiologi eller medicin for sine studier af nervesystemets mikroskopiske struktur, herunder muskeltene og senetene (eng: Golgi Tendon Organ). Han beskrev også cellens organer som i dag kaldes for Golgiapparatet.

Eksterne henvisninger 

 
 Nobelprize.org, Nobelprisen i fysiologi eller medicin 1906
 Nobelprize.org, Camillo Golgi – biografi

Læger fra Italien
Nobelprismodtagere i medicin
Nobelprismodtagere fra Italien
Italienere i 1800-tallet
Italienere i 1900-tallet
Siping

Siping (kinesisk skrift: 四平; pinyin: Sìpíng; Wade-Giles: Ssù-p'íng) er en by på præfekturniveau i provinsen Jilin i den nordlige del af Kina. 
Siping har et areal på 	14,323 km², og en befolkning på 3.340.000 mennesker (2007).

Administrative enheder 

Bypræfekturet Siping har jurisdiktion over 2 distrikter (区 qū), 2 byamter (市 shì), et amt (县 xiàn) og et autonomt amt (自治县 zìzhìxiàn).

Trafik

Jernbane 
Siping er stoppested på jernbanelinen Jinghabanen som løber fra Beijing til Harbin via blandt andet Tianjin, Tangshan, Shenyang og Changchun.

Vej 
Kinas rigsvej 102 løber gennem området. Den begynder i Beijing og fører gennem provinserne Hebei, Liaoning, Jilin og Heilongjiang. Den passerer byerne Qinhuangdao, Shenyang og Changchun på vejen til Harbin.

Kinas rigsvej 303 løber fra Ji'an i Jilin til Xilinhot i Indre Mongoliet.

Bypræfekturer i Jilin
Allvar Gullstrand

Allvar Gullstrand (5 juni 1862 i Landskrona – 28 juli 1930 i Stockholm) var en svensk øjenlæge og professor i Oftalmologi ved Uppsala universitet. I 1911 modtog han Nobelprisen i fysiologi eller medicin.

Eksterne henvisninger 
 

 Nobelprize.org, Nobelprisen i fysiologi eller medicin 1911
 Nobelprize.org, Allvar Gullstrand – biografi

Læger fra Sverige
Nobelprismodtagere i medicin
Nobelprismodtagere fra Sverige
Oftalmologer
Svensksprogede forfattere fra Sverige
Personer fra Landskrona
Fransk Øvre Volta

Fransk Øvre Volta () var en fransk koloni i Fransk Vestafrika. Kolonien blev etableret den 1. marts 1919 med områder der havde været del af kolonierne Øvre Senegal og Niger og Elfenbenskysten. Og den blev opløst den 5. september 1932 og områderne overført til Elfenbenskysten, Fransk Sudan og Niger.

Etableret i 1919
Ophørt i 1932
Øvre Volta
Tonghua

Tonghua (kinesisk skrift: 通化; pinyin: Tōnghuà; Wade-Giles: T'ūng-huà) er et bypræfektur i provinsen Jilin i det nordlige Kina. Præfekturet har et areal på 	15,698 km² og en befolkning på 2.270.000 mennesker (2007).

Tonhua var hovedstad i den tidligere provins Antung.

Administrative enheder 
Bypræfekturet Tonghua har jurisdiktion over 2 distrikter (区 qū), 2 byamter (市 shì) og 3 amter (县 xiàn).

Trafik 
Kinas rigsvej 201 fører gennem området. Den begynder i Hegang i provinsen Heilongjiang og fører via blandt andet Mudanjiang og Dandong mod syd til Liaodonghalvøen til Lüshunkou/Dalian.

Kinas rigsvej 303 fører gennem området. Den løber fra Ji'an i Jilin til Xilinhot i Indre Mongoliet.

Bypræfekturer i Jilin
Songyuan

Songyuan (kinesisk skrift: 松原; pinyin: Sōngyuán; Wade-Giles: Sūng-yüán) er en by på præfekturniveau i provinsen Jilin i den nordøstlige del af Folkerepublikken Kina. Songyuan har et areal på 20.159 km² og ca. 2.8 millioner indbyggere (2007).

Administrative enheder 
Bypræfekturet Songyuan har jurisdiktion over et distrikt (区 qū), 3 amter (县 xiàn) og et autonomt amt (自治县 zìzhìxiàn).

Bypræfekturer i Jilin
Hasan ibn Ali

Hasan ibn ʿAlī ibn Abū Tālib (Arabisk:الحسن بن علي بن أﺑﻲ طالب) (født 624-25 – døde 668-70) var en del af ahl al-bayt og den anden shiitiske imām ifølge tolver-grenen, men anses ikke som imām af ismāʿīli-grenen. Han var storebror til imām Husayn, der anses som den den tredje imām af tolverne eller den anden af ismāʿīlitterne.

Efter sin fars død (661) gjorde Hasan krav på det islamiske kalifat, men gav senere afkald på det til fordel for Muʿawiya ved indgåelsen af en aftale. Det blev begyndelsen på umayyade-dynastiet (661-750), som var kendt for deres fjendskab mod ʿAlīs slægt og shia-muslimer. Hasan menes at afstå kalifatet til Muʿawiya for at undgå massive blodsudgydelser.

Imām Hasan døde ifølge nogle kilder i 669 og efter andre mellem 668 og 670, da han blev forgiftet af en af sine koner, al-Jaʿda. Men Muʿawiya kan have stået bag mordet ved at love al-Jaʿda penge og  ægteskab med sin søn, Yazīd.

Imām Hasan er begravet i Jannat al-Baqī i Saudi Arabien.

Referencer 

Shia-islam
Muslimer
Gem Archer

Gem Archer (født Colin Murray Archer den 7. december 1966 i Durham, England) er en engelsk musiker, bedst kendt for sit arbejde med britpop-grupperne Oasis og Heavy Stereo.
Han kom oprindeligt med i Oasis som rytmeguitarist i 1999, men varetog under tiden også lead-guitaren. Archer bidrog også med sangskrivningen i nogle af Oasis-numre. Efter opløsningen af Oasis i august 2009 meddelte forsanger Liam Gallagher, at han og Gem Archer, i samarbejde med resterende tidligere Oasis-medlemmer (dog foruden Noel Gallagher), arbejdede på nyt materiale til et nydannet band ved navn Beady Eye.

Eksterne henvisninger 
 Beadyeyemusic.com – Officiel Beady Eye hjemmeside 
 

Musikere fra Storbritannien
Santiago Ramón y Cajal

Santiago Ramón y Cajal (født 1. maj 1852 i Petilla de Aragón i Navarra, død 17. oktober 1934 i Madrid) var en spansk læge, som modtog Nobelprisen i fysiologi eller medicin i 1906.

Ramón y Cajals var en de store pionerer inden for udforskningen af nervesystemet og var den, som opdagede at nervesystemet består af millioner af enkeltceller. Han beskrev disse celler (siden kaldt neuroner) og gjorde en række andre opdagelser. Ramón y Cajal var den første, der indså, at neuroner overfører elektrisk strøm i bare én retning: fra dendritterne ned til enden af aksonet.

Ramón y Cajals opdagelser blev grundlaget for Camillo Golgis teknik til at synligøre neuroner. De to delte  Nobelprisen i 1906. 

Ramón y Cajal udgav bogen Regler og råd om videnskabelig forskning der kom i flere spanske udgaver og er blevet oversat til engelsk under titlen Advice for a Young Investigator.

Henvisninger

Eksterne henvisninger 

 Nobelprize.org, Nobelprisen i fysiologi eller medicin 1906
 Nobelprize.org, Santiago Ramón y Cajal – biografi

Læger fra Spanien
Nobelprismodtagere i medicin
Videnskabsfolk fra Spanien
Nobelprismodtagere fra Spanien
Charles Louis Alphonse Laveran

Charles Louis Alphonse Laveran (født 18. juni 1845 i Paris, død 18. maj 1922 i Paris) var en fransk læge. I 1907 modtog han Nobelprisen i fysiologi eller medicin for at have opdaget sygdommen malaria.

Eksterne henvisninger 

 Nobelprize.org, Nobelprisen i fysiologi eller medicin 1907
 Nobelprize.org, Alphonse Laveran – biografi

Læger fra Frankrig
Nobelprismodtagere i medicin
Nobelprismodtagere fra Frankrig

Franskmænd i 1800-tallet
Franskmænd i 1900-tallet
Ilja Metjnikov

Ilja Ilitj Metjnikov (, ; født 15. maj 1845 i Kharkov, Det Russiske Kejserrige (nu Kharkiv oblast, Ukraine), død 15. juli 1916 i Paris, Frankrig) var en russisk mikrobiolog, kendt for sin pionerforskning indenfor immunsystemet. Han blev vicedirektør for Pasteurinstituttet i Paris. Begrebet gerontologi er hans. 

Da hans første kone døde af tuberkulose, til trods for hans fortvivlede kamp for at redde hendes liv, tog Metjnikov en overdose opium, men overlevede. Da hans anden kone, Olga, fik tyfus, injicerende han en flåtbåren sygdom i sig selv for at dø sammen med hende - men denne gang overlevede de begge. Det opmuntrede Metjnikov til antagelsen om, at videnskaben kunne hjælpe menneskeheden til at overvinde sine svagheder. Under koleraepidemien i Paris i 1892 drak han Cholera vibrio, den bakterie, der fremkalder sygdommen. Cholera vibrio gjorde nogen syge, mens andre virkede immune. Metjnikov selv blev ikke syg, og håbede at finde frem til en vaccine. Han opdagede, at nogle mikrober forhindrede smittestoffet i at vokse, mens andre mikrober stimulerede vækst. Af det kunne han slutte, at tarmfloraen spiller en vigtig rolle for, hvorvidt man udvikler sygdommen eller ej. Det gjaldt nu at finde frem til noget, der styrkede tarmfloraens modstandsevne. Her havde han fokus på bulgarske baciller, der anvendtes i Østeuropa til fremstilling af yoghurt, overensstemmende med hans studier af 100 år gamle østeuropæere, der havde tykmælk som en stor del af kosten. Han tænkte sig, at yoghurt også kunne indtages i pilleform.

Metjnikov modtog i 1908 sammen med Paul Ehrlich Nobelprisen i fysiologi eller medicin for sit arbejde omkring fagocytose. Han havde opdaget, at fagocytter - som han kaldte dem - står i forreste række, når organismen angriber en akut infektion, også hos mennesker, hvis fagocytter er en type leukocytter eller hvide blodlegemer. 

Han døde af et hjerteinfarkt, men nåede lige at minde sin kollega, forskeren Alexandre Salimbeni, om at undersøge hans indvolde omhyggelig ved obduktionen.

Referencer

Eksterne henvisninger 

 Nobelbiografi
 

Nobelprismodtagere i medicin
Mikrobiologer
Personer fra Kharkiv oblast
Videnskabsfolk fra Rusland
Nobelprismodtagere fra Rusland
Russere i 1800-tallet
Rusland i 1900-tallet
Paul Ehrlich

Paul Ehrlich (14. marts 1854 i Strehlen (nu: Strzelin), Schlesien – 20. august 1915 i Bad Homburg) var en tysk professor i medicin og modtog Nobelprisen i medicin i 1908 sammen med Ilja Iljitsj Metsjnikov.

Ehrlichs bidrag til videnskaben består bl.a. i at have deltaget i undersøgelsen af difteri-serum, og udviklingen af Salvarsan, der har givet mulighed for behandling af syfilis.

Eksterne henvisninger 

 Nobelprize.org, Nobelprisen i fysiologi eller medicin 1908
 Nobelprize.org, Paul Ehrlich – biografi

Nobelprismodtagere i medicin
Læger fra Tyskland
Nobelprismodtagere fra Tyskland
Personer fra Schlesien
Raoul Lambert

Raoul Lambert (født 20. oktober 1944 i Brugge, Belgien) er en tidligere belgisk fodboldspiller, der spillede hele sin seniorkarriere, mellem 1962 og 1980 som angriber hos Club Brugge i hjemlandet. Han nåede desuden at spille 33 kampe og score 18 mål for Belgiens landshold, som han repræsenterede ved både VM i 1970 og EM i 1972.

Eksterne henvisninger 
 Footballdatabase.eu spillerinfo

Fodboldspillere fra Belgien
Deltagere ved verdensmesterskabet i fodbold 1970
Deltagere ved det europæiske mesterskab i fodbold 1972
Fodboldspillere fra Club Brugge
Personer fra Brugge
Guy Burgess

Guy Francis de Moncy Burgess (16. april 1911 i Devonport, Plymouth, Devon – 1. september 1963 i Moskva) var en britisk spion og dobbeltagent, som arbejdede for Sovjetunionen.

Han er den mindst kendte i den britiske spionkvartet Guy Burgess – Donald Maclean – Anthony Blunt – Kim Philby: the Cambridge Four. De tilhørte en gruppe venstresocialistiske studenter i Cambridge. For at skjule sine politiske holdninger, meldte han sig i 1934 ind i den pro-nazistiske forening Anglo-German Fellowship.

I 1944 blev han ansat ved Foreign Office og rekrutteredes af Sovjetunionen som spion. Burgess blev i 1947 sendt til Washington, D.C., USA, hvor han arbejdede som andensekretær ved Storbritanniens ambassade. Mens han gjorde tjeneste dér, udleverede han hemmeligstemplede dokumenter til KGB. Da han blev afsløret som dobbeltagent, flygtede han sammen med Donald Maclean til Moskva i 1951, hvor han opholdt sig frem til sin død.

Burgess, der blev betegnet som excentrisk og charmerende, var homoseksuel, hvilket han ikke forsøgte at skjule.

Eksterne henvisninger 

Kommunister fra Storbritannien
Spioner for Sovjetunionen
Spioner fra Storbritannien
Ove Kindvall

Ove Kindvall (født 16. maj 1943 i Norrköping, Sverige) er en tidligere svensk fodboldspiller, der spillede som angriber. Han var på klubplan tilknyttet IFK Norrköping og IFK Göteborg i hjemlandet, samt hollandske Feyenoord. Med Feyenoord vandt han to hollanske mesterskaber, samt Mesterholdenes Europa Cup i 1970. I finalen mod Celtic blev han tilmed matchvinder. I både 1968, 1969 og 1971 blev han topscorer i Æresdivisionen.

Kindvall blev i 1966 hædret med Guldbollen, prisen som Årets Fodboldspiller i Sverige.

Landshold 
Kindvall spillede over en periode på ti år, mellem 1965 og 1974, 43 kampe for Sveriges landshold, hvori han scorede 16 mål. Han deltog ved VM i 1970 og VM i 1974.

Eksterne henvisninger 

 Footballdatabase.eu spillerinfo

Fodboldspillere fra Sverige
Fodboldspillere fra IFK Norrköping
Fodboldspillere fra IFK Göteborg
Fodboldspillere fra Feyenoord Rotterdam
Personer fra Norrköping
Deltagere ved verdensmesterskabet i fodbold 1970
Deltagere ved verdensmesterskabet i fodbold 1974
Anthony Blunt

Anthony Blunt (født 26. september 1907 i Bournemouth, Dorset, død 26. marts 1983 i London) var en britisk kunsthistoriker og spion.

Han, Guy Burgess, Kim Philby og Donald Maclean tilhørte spionkvartetten the Cambridge Five. Mens han arbejdede som lektor ved universitetet i Cambridge, rekrutteredes han af Sovjetunionen og KGB. Som ansat ved Storbritanniens efterretningstjenste 1940-1945 udleverede han information til russerne. I 1951 hjalp han dobbeltagenterne Guy Burgess och Donald Maclean med at flygte til Sovjetunionen. 

Blunt skrev vigtige værker om fransk og italiensk kunst.

Han blev afsløret i 1964 og erkendte sin dobbeltrolle, men beholdt sin immunitet. Han fik dog frataget sin adelige titel i 1979, da sagen blev alment kendt. 

Blunt var chef for Courtauld Institute of Art fra 1947 til 1974 og var Surveyor of the Queen's Pictures (inspektør af Dronningens malerier)  1945-1972.

Kunsthistorikere fra England
Spioner for Sovjetunionen
Spioner fra Storbritannien
Personer fra Bournemouth
Briter i 1900-tallet
Canadiske Hot 100

Den canadiske Hot 100 er en musik singles popularitetshitliste udstedt hver uge af Billboard-magasinet. Listen rangerer sange i Canada. Den debuterede i Billboard-magasinet den 16. juni 2007 og blev stillet til rådighed for første gang via deres online-tjenester den 7. juni 2007. Med denne lancering, markerede det første gang, at Billboard skabt en Hot 100-liste for et land uden for USA. Den første nummer-et sang var "Umbrella" med Rihanna featuring Jay-Z.

Pr. 31. Juli 2010, har den canadiske Hot 100 haft 35 nummer et-sange. Det nuværende nummer et sang er "Love The Way You Lie" af Eminem featuring Rihanna
. 

Den canadiske Hot 100 svarer til Billboard's USA-baserede Hot 100, da det kombinerer salg via digitale downloads, målt ved Nielsen SoundScan, og canadiske radio publikum niveauer målt ved Nielsen BDS. Canadas airplay chart er resultatet af overvågningen af mere end 100 stationer, der repræsenterer rock, country, voksen moderne og Top 40 genrer.  Som de traditionelt har gjort med udbredelsen af andre nye lister, har Billboard udfærdiget upublicerede "test"-lister forud for premieren (disse rækker blev vist i de første hitlisters "sidste uge" og "to uger siden" kolonner). Online-version af hitlisten anvender canadiske flag ved siden af de sange, der betegnes som canadiske. 

Billboard charts manager Geoff Mayfield annonceret premieren på hitlisten, som "den nye Billboard canadiske Hot 100 vil tjene som det endelige mål for Canada's mest populære sange, hvilket fortsætter vores magasins mangeårige tradition for at bruge den mest omfattende ressourcer til rådighed til verdens mest autoritative musik-hitlister. "

Sanges opnåen

Nummer 1-debut 
 "Crack a Bottle" af Eminem, Dr. Dre & 50 Cent (21. februar, 2009)
 "Today Was a Fairytale" af Taylor Swift (20. februar, 2010)
 "Wavin' Flag" af Young Artists for Haiti (27. marts, 2010)
 "Not Afraid" af Eminem (22. maj, 2010)
 "California Gurls" af Katy Perry featuring Snoop Dogg (29. maj, 2010)

Andre resultater 
 Black Eyed Peas er den eneste kunstner der har erstattet sig selv som nummer et ("Boom Boom Pow" i ni uger (27. juni) → (4. julie) "I Gotta Feeling" i 16 uger)
 Fem artister er uafgjort med flest nummer 1-hits, tre hver:
Britney Spears ("Gimme More", "Womanizer", "3")
Katy Perry ("I Kissed A Girl", "Hot n Cold", "California Gurls")
Lady Gaga ("Just Dance", "Poker Face", "Bad Romance")
Eminem ("Crack a Bottle", "Not Afraid", "Love The Way You Lie")
Rihanna ("Umbrella", "Take a Bow" "Love The Way You Lie")

Noter 

Hitlister
Slaget ved Frigidus

I Slaget ved Frigidus 5./6. september 394 sejrede den østromerske kejser Theodosius I. over sine vestromerske rivaler Arbogast og Eugenius, som begge døde. Slaget er et af de store i Romerrigets historie og betød tillige kristendommens endelige sejr over de gamle romerske religioner. Kampen blev ført med stor heftighed og regnes for et af de blodigste i oldtiden.

Se også
 Om perioden op til rigsdelingen 395

Frigidus, Slaget ved
394
Frigidus, Slaget ved
Frigidus, Slaget ved
Benedikt Sigurðsson Gröndal

Benedikt Sigurðsson Gröndal (7. juli 1924 – 20. juli 2010) var en islandsk socialdemokratisk politiker, der var Islands statsminister fra 15. oktober 1979 til 8. februar 1980.

Altingsmedlemmer
Statsministre fra Island
Socialdemokrater fra Island
Udenrigsministre fra Island
Benedikt Gröndal

Benedikt Gröndal henviser til:

 Benedikt Jónsson Gröndal (1762–1825) – islandsk jurist
 Benedikt Sigurðsson Gröndal (1924–2010) – islandsk politiker
 Benedikt Sveinbjarnarson Gröndal (1826–1907) – islandsk forfatter
 Benedikt Þorvaldsson Gröndal (1870–1938) – islandsk forfatter